תמר דיין

תמר דיין (נולדה ב-28 בדצמבר 1957) היא זואולוגית ישראלית, פרופסור מן המניין בבית הספר לזואולוגיה באוניברסיטת תל אביב, יושבת ראש מוזיאון הטבע ע"ש שטיינהרדט – המרכז הלאומי לחקר המגוון הביולוגי, הכולל גם את אוספי הטבע הלאומיים של אוניברסיטת תל אביב, ופעילת איכות הסביבה. מחקריה עוסקים באקולוגיה בשמירת טבע, בארכאוזואולוגיה. במאי 2024 התקבלה כחברה באקדמיה הלאומית הישראלית למדעים<ref></ref>.

== ביוגרפיה ==
דיין נולדה בשנת 1957 ברחובות כתמר תלמי. אביה הוא הפיזיקאי חתן פרס ישראל יגאל תלמי. בשנת 1977 החלה דיין לימודי תואר ראשון בתחום הארכאולוגיה, אותו סיימה בשנת 1984. בשנת 1978 החלה לימודי תואר ראשון במדעי החיים באוניברסיטת תל אביב ובשנת 1981 סיימה תואר בהצטיינות יתרה. ב-1983 סיימה תואר שני בזואולוגיה. ב-1983 החלה דיין את עבודת הדוקטורט שלה בנושא "הסוקסציה של חברת הטורפים במזרח התיכון במרחב ובזמן", אותה עשתה באוניברסיטת תל אביב בהנחיית פרופסור יורם יום-טוב ופרופסור איתן צ'רנוב. בשנת 1990 סיימה דיין את עבודת הפוסט דוקטורט הראשונה שלה בנושא אקולוגיה, שעשתה באוניברסיטת פלורידה, ובשנת 1991 סיימה את הפוסט-דוקטורט השני שלה בנושא פלאוביולוגיה, שעשתה באוניברסיטת הארוורד. בשנת 1999 מונתה דיין לפרופסור חבר ובשנת 2003 לפרופסור מן המניין. כמו כן, לימדה בעבר באוניברסיטה העברית בירושלים ובאוניברסיטת חיפה, כיום מלמדת בביה״ס לזואולוגיה בפקולטה למדעי החיים ע"ש ג'ורג' ס. וייז באוניברסיטת תל אביב. בנוסף, מכהנת כחוקרת אורחת באוניברסיטאות טנסי והרווארד שבארצות הברית.

== קריירה מקצועית ==
דיין ערכה מחקרים רבים בתחום האקולוגיה והזואולוגיה, ביניהם מחקר שנעשה על האקולוגיה הקהילתית של עכברי המדבר הסלעיים, על מנת להבין את הלחצים הסלקטיביים שמניעים דפוסי פעילות מסוימים, ומחקר נוסף על השפעת זיהום אור על המערכת האקולוגית של עכברי המדבר הסלעיים.בין מחקריה הבולטים של דיין הוא מחקר שנעשה בנושא ניתוח אקולוגי וביוגאוגרפי של מיני בעלי חיים פולשים בישראל, עם דגש על נמלת האש הקטנה, אותו ביצעה דיין יחד עם מרב וונשק ופרופסור אברהם חפץ. במהלכו יצאו דיין ושותפיה למחקר לבדוק את התפשטות הנמלה באזור קיבוץ אפיקים וקיבוץ בית זרע. במחקר נמצא כי קצב ההתפשטות של נמלת האש הקטנה גבוה במיוחד, ולא נמצאו סימנים למיני נמלים אחרות במקומות אליהם התפשטה נמלת האש הקטנה. במחקר נמצא כי נמלת האש הקטנה התפשטה לאזורים מחוץ לקיבוץ אפיקים וקיבוץ בית זרע, וכי התפשטות הנמלה נעשית על ידי אדם, כיוון שהנמלה מקננת בתוך בסיסי עץ ועציצים, אותם מעביר האדם מיישוב אחד לאחר. המחקר הוביל להעלאת המודעות על נמלת האש הקטנה והפצתה, וכמו כן למחקרים נוספים על הנמלה ועל דרכים להדברתה שאינן מסכנות את המערכת הביולוגית הקיימת.

לאורך השנים היא חוקרת דיין ומנחה תלמידים ופרסמה למעלה מ-100 מאמרים מדעים.

דיין הייתה אחראית על הפעילות להקמת המשכן החדש לאוספי הטבע על שם שטיינהרדט באוניברסיטת תל אביב, השתתפה בקביעת מדיניות הפיתוח המדעי-מקצועי של המוזיאון, בניהול תקציבי המוזיאון, בוועדת ההיגוי שפיקחה על התקדמות הבניין. דיין אוצרת אוסף החולייתנים של המוזיאון, ועומדת כיו"ר המוזיאון<ref name="מוזיאון הטבע" />.

==תפקידים ציבוריים==
* חברה במליאת רשות הטבע והגנים וכיו"ר הוועדה המדעית-מקצועית של המליאה
* יו"ר הוועד המנהל של החברה להגנת הטבע
* יו"ר מכון דש"א - מכון דמותה של ארץ
* יו"ר ועדת האדם והביוספירה של אונסקו בישראל
* חברת דירקטוריון המכון לחקר ימים ואגמים בישראל
* חברת מועצת גנים לאומיים ושמורות טבע
* חברת המועצה הלאומית למחקר ופיתוח אזרחי
* חברה בוועדת ההיגוי לשימור ולפיתוח אוספי הטבע האוניברסיטאיים
* יו"ר מוזיאון הטבע ע"ש שטיינהרדט, אוניברסיטת תל אביב
* חברה באקדמיה הלאומית הישראלית למדעים
==פרסים והוקרה==
* פרס לחוקרים צעירים מהחברה האמריקאית לחקר הטבע - 1990.
* פרס מיכאל ברונו - 2000.
* אות החברה להגנת הטבע על תרומה משמעותית למען הטבע בישראל - 2013.
* פרס מפעל חיים מהאגודה לאקולוגיה וסביבה לפרופ' תמר דיין - שנת 2021.

== חיים אישיים ==
נשואה לעוזי דיין ואם לשלושה ילדים.

==קישורים חיצוניים==
* [http://tamardayanlab.weebly.com/ אתר מעבדתה של תמר דיין]
* עמוד [https://smnh.tau.ac.il/en/research-at-smnh-2/scientific-staff/tamar-dayan/ תמר דיין בצוות המדעי] של מוזיאון הטבע ע"ש שטיינהרדט
* אלי אלון, [https://web.archive.org/web/20100101000000/https://cafe.themarker.com/post/3043694// פרופ' תמר דיין זוכת אות החברה להגנת הטבע לשנת 2013], באתר TheMarker, 13 בינואר 2014 (מאורכב בווייבאק מאשין)
* [http://www.tau.ac.il/lifesci/zoology/members/dayan_files/tamarcv.pdf קורות החיים של פרופ. תמר דיין], שנת 2015
* [http://www.globes.co.il/news/docview.aspx?did=1001094979 המלחמה הסודית שלא שמעתם עליה], אתר [http://www.globes.co.il/ גלובס], 15 בינואר 2016
* אודות ה[https://smnh.tau.ac.il/research-at-smnh/אוספי-המוזיאון/ אוספים לאומיים במוזיאון הטבע ע"ש שטיינהרדט]
* [https://www.teva.org.il/ החברה להגנת הטבע] - [https://www.teva.org.il/?CategoryID=11627&ArticleID=4091 כנס ירושלים ה-6 לסביבה ולטבע]
* 

== הערות שוליים ==

תמר
קטגוריה:משפחת תלמי
קטגוריה:סגל אוניברסיטת תל אביב: זואולוגיה
קטגוריה:זוכות פרס ברונו
קטגוריה:זוכי פרס ברונו
קטגוריה:ארכאוזואולוגים
קטגוריה:בני זוג של חברי הכנסת
קטגוריה:זואולוגיות ישראליות
קטגוריה:זואולוגים ישראלים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:זוכי פרס מפעל חיים של האגודה הישראלית לאקולוגיה ולמדעי הסביבה
קטגוריה:מדענים ישראלים
קטגוריה:ישראליות שנולדו ב-1957
קטגוריה:ישראלים שנולדו ב-1957